PATVIRTINTA

Skuodo rajono savivaldybės tarybos

2021 m. kovo 16 d. sprendimu Nr. T10-58/T9-

**SKUODO BARTUVOS PROGIMNAZIJOS**

**2020 METŲ VEIKLOS ATASKAITA**

**VADOVO ŽODIS**

Progimnazijos veiklos sritis – švietimas. Progimnazijos pagrindinė veiklos rūšis – pagrindinis ugdymas, kitos švietimo veiklos rūšys – ikimokyklinis, priešmokyklinis, pradinis ugdymas, sportinis ir rekreacinis, kultūrinis švietimas, švietimui būdingų paslaugų veikla. Progimnazija organizuoja mokinių, turinčių didelių ir labai didelių specialiųjų ugdymosi poreikių, ugdymą švietimo ir mokslo ministro nustatyta tvarka. Progimnazija išduoda mokymosi pasiekimus įteisinančius dokumentus: pradinio ugdymo pasiekimų, pradinio išsilavinimo, mokymosi pasiekimų pažymėjimus, pažymėjimus mokiniams, baigusiems pagrindinio ugdymo programos pirmąją dalį.

2020 metais progimnazijos bendruomenė, vykdydama Lietuvos Respublikos ir Skuodo rajono savivaldybės švietimo politikos nuostatas, nuosekliai įgyvendino progimnazijos strateginio, metinio veiklos bei ugdymo planų tikslus ir uždavinius. 2020 metais buvo parengtas naujas įstaigos 2020–2025 metų strateginis planas. 2020 metais savo veiklą toliau vykdė Skuodo Bartuvos progimnazijos Lenkimų Simono Daukanto mokyklos-daugiafunkcio centro skyrius. Skuodo Bartuvos progimnazija toliau vykdė ikimokyklinio ugdymo programą ir teikė daugiafunkcio centro numatytų veiklų paslaugas.

Pats didžiausias 2020 metų iššūkis buvo nuotolinio ugdymo organizavimas priešmokyklinio ugdymo vaikams bei 1–8 klasių mokiniams. Nuotoliniam ugdymui turėjo tinkamai pasirengti visi mokytojai, mokiniai. Reikėjo apgalvoti kaip jį organizuoti, kokiomis nuotolinio ugdymo platformomis, skaitmeninėmis mokymo priemonėmis naudotis ir kt.

Nuo 2020 m. rugsėjo 1 d. buvo pakoreguotas mokytojų etatinio darbo apmokėjimo modelio variantas, bet iš esmės liko galioti 2019 metų pakeitimai. 2020–2021 mokslo metų pradžioje buvo parengti ir patvirtinti visi reikiami dokumentai, etatų sąrašai, sudaryti ir pasirašyti darbo sutarčių priedai, darbo grafikai bei kiti dokumentai.

Praėję 2020-ieji finansiniai metai buvo gana sėkmingi, buvo perkamos naujos mokymo priemonės, užsakomi vadovėliai mokiniams, metų pabaigoje mokytojams ir pagalbos mokiniui specialistams, bibliotekininkams buvo išmokėtos priemokos prie atlyginimų, premijos. Progimnazijoje buvo įrengta relaksacinė patalpa (sensorinis kabinetas) specialiųjų ugdymosi poreikių turintiems mokiniams, suremontuoti kai kurie mokomieji kabinetai, šešiems kabinetams pakeistos durys, perdažytos kabinetų ir koridorių sienos, koridoriuose ir kabinetuose užglaistytos skylės sienose, progimnazijos muziejaus patalpoje padaryta nauja sienos pertvara, sutvarkyta pagrindinė pastato elektros skydinė, pakeisti seni, nebetinkami naudoti elektros skydeliai pastato koridoriuose. Progimnazijos Lenkimų skyriuje dar papildomai buvo pakeistas sugedęs šaltojo rotoriaus siurblys.

**I SKYRIUS**

**STRATEGINIO VEIKLOS PLANO ĮGYVENDINIMAS**

2020 metais progimnazijoje buvo 55,7 procento mokinių, kurie mokėsi pagrindiniu ir aukštesniu lygiu, o planavome, kad bus 56 procentai. Taigi, pasiektas rezultatas beveik atitiko lūkesčius. Buvo planuota, kad į priešmokyklinio ugdymo grupę ateis 14 vaikų (skaičiuojant ir Lenkimų skyriaus vaikus), bet Lenkimų skyriuje nebuvo suformuota priešmokyklinio ugdymo grupė, o Bartuvos progimnazijoje į PUG priimta 12 vaikų. Pradinio ugdymo (1–4) klasėse mokėsi 279 mokiniai, 5–8 klasėse mokėsi 270 mokinių. Iš viso progimnazijoje 2020 m. rugsėjo 1 d. buvo 569 mokiniai. 437 mokiniai dalyvavo neformaliojo švietimo programose, 869 mokiniai dalyvavo projektinėje veikloje, 285 mokiniai dalyvavo olimpiadose, konkursuose, varžybose kol dar nebuvo paskelbtas karantinas dėl COVID-19 ligos.

2020 metais progimnazijoje buvo vykdomas patirtinis ugdymas (kaip ir 2019 metais), į kurį įsijungė visi mokytojai, kurie pamokas, kitus užsiėmimus mokiniams organizavo kitaip – lankė muziejus, įstaigas, kitas Skuodo miesto ir rajono vietas, dalyvavo įvairiuose edukaciniuose užsiėmimuose netradicinėse erdvėse ir kt. Bet visas tokias veiklas vėlgi nutraukė 2020 metų kovo mėnesį prasidėjęs nuotolinis ugdymas. Patirtinio ugdymo veiklos Skuodo Bartuvos progimnazijoje vyko vadovaujantis 2020–2021 m. m. ugdymo planais. Patirtinio ugdymo dienų veiklas planavo mokytojų metodinės grupės. Pamokas vedė ir organizavo visi mokytojai, dalyvavo visi progimnazijos mokiniai. Ruošiantis patirtinio ugdymo dienai darbo grupė (mokytojai dalykininkai, pradinių klasių mokytojai) parengdavo pamokų planus, numatydavo tikslus, uždavinius, paruošdavo ir išdalindavo visiems pradinio ugdymo ir mokytojams dalykininkams metodinę medžiagą. Buvo nupirktos, paruoštos ir išdalintos priemonės (popierius, klijai, dažai ir t.t.), reikalingos patirtinėms veikloms vykdyti. Dienos pabaigoje vyko refleksijos, progimnazijos erdvėse būdavo eksponuojami mokinių kūrybiniai darbai. Kadangi 2020 m. dėl COVID-19 ligos pandemijos kovo–birželio mėn. ir spalio–gruodžio mėn. ugdymas vyko nuotoliniu būdu, tad ir dalis patirtinio ugdymo veiklų vyko nuotoliniu būdu. Buvo suvaržytos galimybės veiklas vykdyti kitose aplinkose, pasikviesti svečių. Patirtinio ugdymo dienos: Meilės Lietuvai puoselėjimo diena, skirta Vasario 16 d. paminėti. Pamokų veiklas organizavo istorijos, geografijos, lietuvių kalbos, muzikos mokytojos. Gamtosauginio ugdymo dienos – veiklas planavo biologijos, fizikos mokytojai, veiklos vyko nuotoliniu būdu. Tiksliųjų mokslų ugdymo dienos – veiklas planavo matematikos, informacinių technologijų mokytojai. Poezijos pavasaris įstaigoje vyko birželio mėnesį nuotoliniu būdu. Veiklas organizavo lietuvių kalbos ir literatūros bei pradinio ugdymo mokytojos. Sportinio ugdymo diena vyko birželio mėnesį nuotoliniu būdu. Veiklas organizavo fizinio ugdymo mokytojai. Meninio ugdymo diena vyko birželio mėnesį nuotoliniu būdu. Veiklas organizavo technologijų, dailės, muzikos mokytojai. Vadovėlių ir literatūrinio ugdymo diena „Draugauju su knyga“. Užsienio kalbų diena – pamokų ir kitų užsiėmimų veiklas organizavo užsienio kalbų mokytojai. Veiklos vyko progimnazijoje. Tolerancijos ugdymo diena – veiklas planavo socialinės pedagogės, psichologė, pradinio ugdymo mokytojos. Pradinių klasių mokiniai Tolerancijos dieną minėjo progimnazijoje, 5–8 klasių mokiniai – nuotoliniu būdu. Adventinė popietė – veiklas organizavo tikybos mokytoja, klasių vadovės. Progimnazijos gimtadienio paminėjimas bendru sutarimu atidėtas 2021 metų pavasariui. Patirtinio ugdymo dienų planavimas pareikalauja iš mokytojų daug išmonės, išradingumo, papildomo pasiruošimo. Tačiau šios pastangos pasiteisina, nes mokiniams netradicinės pamokos patinka, jos praturtina ugdymo procesą įdomiomis, netradicinėmis veiklomis. Patirtinio ugdymo klausimai buvo aptarti Mokytojų tarybos posėdyje, tema „Patirtinio ugdymo sėkmės“.

2020 metais mokytojams ir pagalbos mokiniui specialistams buvo organizuotas kvalifikacijos kėlimo seminaras „Pedagogo psichologinis atsparumas: iššūkiai ir sprendimai“. Buvo išklausytos pateiktos rekomendacijos. Mokytojai užsiregistravo ir dalyvavo daugelyje virtualioje erdvėje organizuojamų seminarų, nuotolinių kvalifikacijos kėlimo mokymų (kursų). Mokytojai, pagalbos mokiniui specialistai dalijosi savo sukaupta veiklos patirtimi su kolegomis ir įgijo naujų kompetencijų.

Toliau vyko individualios mokinio sėkmės, siekių fiksavimas VIP lapuose. Vaiko individualios pažangos fiksavimo lapas buvo pakoreguotas, jo forma patvirtinta Mokytojų tarybos posėdyje. Mokytojai, turintys konsultacines valandas bei modulius, dalijosi patirtimi, kaip geriau pasiekti didesnės ugdymo kokybės, buvo priimti pasiūlymai sudarant naująjį ugdymo planą. Mokinių individualūs siekiai buvo realizuojami organizuojant konkursų, olimpiadų etapus, kol tai buvo galima atlikti kontaktiniu būdu bei aptariant ir fiksuojant mokinių pasiektus rezultatus.

Įgyvendinant pradinio ir pagrindinio ugdymo pirmos dalies bendrąsias ugdymo programas, individualizuotas bei pritaikytas pradinio ir pagrindinio ugdymo pirmos dalies programas buvo siekiama ugdymo turinį pritaikyti įvairių mokymosi poreikių mokiniams. Buvo vedami individualūs pokalbiai su mokiniais dėl jų daromos pažangos, mokiniai mokėsi įsivertinti savo mokymosi kompetencijas per atskirų dalykų pamokas, klasių valandėles, neformaliojo švietimo užsiėmimus. Mokytojai organizavo konsultacijas (pagal tvarkaraštį), kurias lankė mokiniai, turintys ugdymosi spragų (ir ne tik). Naujai atvykę mokiniai buvo supažindinami su įstaigoje galiojančiais lokaliais teisės aktais, numatomos pedagoginės pagalbos mokiniui galimybės. Mokytojai, planuodami pamokos elementus, diferencijavo klasės ir namų darbų užduotis pagal mokinių gebėjimus, buvo nuolat stengiamasi pasiekti, kad didėtų mokinių mokymosi motyvacija. Bet tokiai siekiamybei kliudė mokinių ugdymas(is) nuotoliniu būdu, nes buvo gana sudėtinga kontroliuoti,3 kaip sąžiningai mokiniai atlieka paskirtas užduotis. Buvo dalijamasi sukaupta mokinio įsivertinimo pamokoje metodika.

Vadovaujantis parengtu progimnazijos 2020 metų veiklos planu, popamokinės veiklos ir kitais planais buvo puoselėjamos valstybės ir tautos tradicijos, ugdomi mokinių patriotiškumo ir tautiškumo jausmai, pagal galimybes dalyvauta visuose valstybinių švenčių minėjimuose, atmintinų dienų renginiuose, organizuoti tradiciniai progimnazijos renginiai, stengtasi, kad mokiniai patys organizuotų įvairias veiklas, ir į jas aktyviai įsitrauktų. Kiek leido vykdomas nuotolinis ir mišrus ugdymas, buvo organizuoti kai kurie prevenciniai renginiai bei socializacijos projektų veiklos, mokiniai aktyviai juose dalyvavo, gerėjo vaikų savęs vertinimas, buvo ugdomos kūrybinės, bendravimo, bendradarbiavimo kompetencijos. Apie 60 procentų progimnazijos mokinių dalyvavo įvairiuose renginiuose, akcijose, 40 procentų mokinių patys inicijavo įvairias veiklas. Socialiai pažeidžiami vaikai buvo įtraukiami į įvairių projektų veiklas, gerėjo vaikų savęs vertinimas, buvo ugdomos kūrybinės, bendravimo, bendradarbiavimo kompetencijos. 2020 metais buvo fiksuotas mažesnis patyčių atvejų tarp mokinių procentas, toliau buvo vedamos klasių valandėlės pagal OPPP modelį, organizuojamas mokytojų budėjimas pertraukų metu. 100 procentų mokinių dalyvavo OPKUS patyčių prevencinės programos veikloje. Atlikti tyrimai 3–8 klasių mokiniams parodė, kad patyčių atvejų 2020 metais sumažėjo iki 12,7 procento. Buvo atlikti tyrimai dėl 1, 5 klasių mokinių ir naujai atvykusių mokinių adaptacijos progimnazijoje, išsiaiškinta esama padėtis, pristatyta mokytojams, tėvams, priimti sprendimai dėl veiklos tobulinimo. Progimnazijoje buvo įrengtos papildomos vaizdo stebėjimo kameros, kurių pagalba stengiamasi užtikrinti mokinių saugumą visoje progimnazijos teritorijoje.

**II SKYRIUS**

**KONTEKSTO (APLINKOS) ANALIZĖ**

2020 metais, kaip ir kiekvienais ankstesniaisiais, buvo jaučiamas nežymus mokinių skaičiaus mažėjimas. Skuodo Bartuvos progimnazijoje mokinių skaičius sumažėjo iki 569. Mokytojų (įskaičiuojant direktorių bei direktoriaus pavaduotojus ugdymui) ir pagalbos mokiniui specialistų buvo 57 asmenys. Iš jų atestuotų buvo 57: mokytojų – 9, vyresniųjų mokytojų – 17, mokytojų metodininkų – 30, socialinė pedagogė ekspertė – 1. 30 darbuotojų buvo ne pedagoginiai darbuotojai – 2 bibliotekininkės, raštinės vedėja, ūkvedė, viešųjų pirkimų organizatorė, vyriausioji specialistė, 4 inžinieriai, 11 mokytojo ir auklėtojo padėjėjų, 18 pagalbinių darbuotojų. Iš viso buvo 87 darbuotojai.

Skuodo Bartuvos progimnazijoje 2020 m. rugsėjo 1 d. buvo 45 specialiųjų poreikių mokiniai, kurie mokėsi pagal individualizuotas bei pritaikytas programas: 22 iš jų buvo ugdomi pagal pritaikytas bendrąsias programas, 23 mokiniai buvo ugdomi pagal individualizuotas programas. Su šiais mokiniais dirbo progimnazijos psichologė, socialinės pedagogės, specialioji pedagogė, logopedės, mokytojo padėjėjos. Skuodo rajone veikia tarnybos, kurios teikia kvalifikuotą pagalbą problemų turintiems vaikams, jų tėvams (globėjams, rūpintojams), mokytojams. Rajone veikianti pedagoginė-psichologinė tarnyba (PPT) teikia kvalifikuotą pagalbą specialiųjų ugdymosi poreikių turintiems mokiniams, konsultacinę pagalbą mokytojams, mokinių tėvams (globėjams, rūpintojams). Skuodo rajono bendruomeniniai šeimos namai, Skuodo socialinių paslaugų šeimai centras teikia pagalbą šeimų, kurioms reikalinga socialinė pagalba, vaikams, organizuoja mokymus, paskaitas mokinių tėvams (globėjams, rūpintojams).

2020 m. rugsėjo 1 d. buvo pakoreguotas ir patvirtintas mokytojų, pagalbos mokiniui specialistų, aptarnaujančio personalo darbuotojų etatų-pareigybių sąrašas, įsigaliojo nežymūs mokytojų etatinio darbo apmokėjimo modelio pakeitimai. Labai tiksliai buvo suskaičiuotos kontaktinės ir nekontaktinės valandos mokytojams pagal jų dėstomus dalykus, ugdomų ir neformaliojo švietimo užsiėmimus lankančių mokinių skaičių, mokytojų darbo stažą, įgytą kvalifikacinę kategoriją, papildomas veiklas progimnazijos bendruomenei ir kvalifikacijos kėlimui. Progimnazijoje pagrindinėse pareigose dirbantiems 19 mokytojų buvo sudarytas 36 ir daugiau savaitinių valandų (1 etatas ir daugiau) darbo krūvis, dar 16 mokytojų turėjo nuo 0,7 iki 0,99 etato, likusieji – mažesnę etato dalį. 2020 metų sausio ir rugsėjo mėnesiais buvo parengtos bei patvirtintos naujos progimnazijos darbuotojų darbo apmokėjimo sistemos, parengtos naujos mokytojų etatų darbo krūvio sandaros lentelės, sudaryti nauji mokytojų darbo sutarčių priedai, parengti ir patvirtinti mokytojų darbo laiko apskaitos grafikai.

2020–2021 mokslo metais progimnazijai trūko kai kurių specialistų. Nepavyko rasti naujo geografijos mokytojo, todėl geografijos dalyko šiuo metu mokinius moko istorijos mokytoja. Chemijos moko biologijos mokytoja, kuri baigė studijų kursą ir įgijo chemijos mokytojos kvalifikaciją. 2019 metų pabaigoje gimdymo ir vaiko priežiūros atostogų išėjo šokio mokytoja ir, neradus kito specialisto, 2020 metais šokio pamokos buvo išskirstytos pradinio ugdymo mokytojoms kaip papildomos fizinio ugdymo pamokos. Sudėtinga situacija su pradinio ugdymo mokytojais – jei kuris nors iš jų suserga, tai labai sunku surasti pavaduojantį specialistą. Taip pat reikia pažymėti, kad nemaža dalis mokytojų jau yra sulaukę senatvės pensijos amžiaus arba artėja prie tokio amžiaus ribos ir artimiausioje ateityje surasti naujų įvairių mokomųjų dalykų mokytojų gali būti nelengva.

Norisi konstatuoti faktą, kad kasmet kylant minimaliai mėnesinei algai (MMA), darbdaviams nebuvo sudaryta galimybė kelti darbuotojų-specialistų (ūkvedės, raštinės vedėjos, vyriausiosios specialistės, inžinierių, bibliotekininkų ir kt.) atlyginimų ir jie jau beveik susilygino su minimalia mėnesine alga.

Progimnazijos mokytojai, pagalbos mokiniui specialistai nuolat kelia savo kvalifikaciją. Visi mokytojai ir pagalbos mokiniui specialistai 2020 metais aktyviai dalyvavo kvalifikacijos kėlimo renginiuose, ypač daug nuotolinio ugdymo metu buvo organizuota nuotolinių kursų, seminarų, konferencijų virtualioje erdvėje, kuriuose mokytojai įgijo nemažai patirties, mokėjimų, įgūdžių. 2020 metų gruodžio mėnesį visi mokytojai ir pagalbos mokiniui specialistai dalyvavo „Microsoft Teams 365“ nuotolinio ugdymo platformos naudojimo mokymuose, kuriuos organizavo Skuodo informacijos centras, o pravedė Palangos Vlado Jurgučio progimnazijos mokytojai-lektoriai. Mokymai buvo organizuoti nuotoliniu būdu. Mokytojai ir pagalbos mokiniui specialistai išklausė 54 val. trukmės mokymų programą, įgijo naujų žinių, mokėjimų bei įgūdžių kaip dirbti su šia platforma, išmoko kaip reikia valdyti informaciją, komunikuoti, išlaikyti saugumą, spręsti skaitmeninio raštingumo problemas. Įgytas žinias progimnazijos darbuotojai sėkmingai taiko nuotolinio ugdymo organizavime.

1 lentelė. Informacija apie vaikų skaičių vaikų lopšeliuose-darželiuose, bendrojo

ugdymo įstaigose, turinčiose ikimokyklinio, priešmokyklinio ugdymo grupes

|  |  |  |
| --- | --- | --- |
| Kriterijai | 2020-09-01 | Pokytis per metus lyginant su 2019-09-01 |
| Vaikų skaičius iš viso, iš jų: | 20 | 2019 metais buvo 25 vaikai;2018 metais buvo 14 vaikų. |
| ikimokyklinio ugdymo grupėse | 8 | 2019 metais buvo 11 vaikų. |
| priešmokyklinio ugdymo grupėse | 12 | 2019 metais buvo 14 vaikų;2018 metais buvo 14 vaikų. |
| Grupių skaičius iš viso, iš jų: | 2 | 2019 metais buvo 3 grupės;2018 metais buvo 1 grupė. |
| priešmokyklinio ugdymo | 1 | 2019 metais buvo 2 grupės;2018 metais buvo 1 grupė. |
| ikimokyklinio ugdymo | 1 | 2019 metais buvo 1 grupė. |
| vaikų su specialiaisiais poreikiais skaičius iš viso, iš jų: | 45 | 2019 metais buvo 52 vaikai. |
| ikimokyklinio ugdymo grupėse | 0 | 2019 metais buvo 0 vaikų. |
| priešmokyklinio ugdymo grupėse | 0 | 2019 metais buvo 0 vaikų;2018 metais buvo 0 vaikų. |
| Vidutinis vaikų skaičius grupėje iš viso, iš jų: | 10 | 2019 metais buvo 8,3 vaikų;2018 metais buvo 14 vaikų. |
| ikimokyklinio ugdymo grupėse | 8 | 2019 metais buvo 11 vaikų. |
| priešmokyklinio ugdymo grupėse | 12 | 2019 metais buvo 7 vaikai;2018 metais buvo 14 vaikų. |

Priešmokyklinio ugdymo grupė 2020 metais buvo suformuota tik Skuodo Bartuvos progimnazijoje, nes Skuodo Bartuvos progimnazijos Lenkimų Simono Daukanto mokyklos-daugiafunkcio centro skyriuje tokio amžiaus vaikų tais metais nebuvo, skyriuje liko tik ikimokyklinio ugdymo grupė su 8 vaikais.

Mokinių tėveliai labiau renkasi priešmokyklinio ugdymo grupę Skuodo miesto vaikų lopšelyje-darželyje, o ne progimnazijoje todėl, kad darželyje vaikai būna užimti visą darbo dieną, o mokykloje – tik 4 valandas.

2 lentelė. Informacija apie mokinių ir klasių komplektų skaičių mokykloje

|  |  |  |
| --- | --- | --- |
| Kriterijai | 2020-09-01 | Pokytis per metus lyginant su 2019-09-01 |
| Mokinių skaičius, iš viso, iš jų: | 569 | 2019 metais buvo 587 mokiniai;2018 metais buvo 558 mokiniai. |
| mokosi pagal priešmokyklinio ugdymo programą | 12 | 2019 metais buvo 14 vaikų;2018 metais buvo 14 vaikų. |
| mokosi pagal pradinio ugdymo programą  | 279 | 2019 metais buvo 286 mokiniai;2018 metais buvo 267 mokiniai. |
| mokosi pagal pagrindinio ugdymo programą | 270 | 2019 metais buvo 276 mokiniai;2018 metais buvo 277 mokiniai. |
| Komplektų skaičius iš viso, iš jų: | 32 | 2019 metais buvo 34 komplektai;2018 metais buvo 29 komplektai. |
| priešmokyklinio ugdymo | 1 | 2019 metais buvo 2 komplektai;2018 metais buvo 1 komplektas. |
| pradinio ugdymo | 16 | 2019 metais buvo 16 komplektų;2018 metais buvo 14 komplektų. |
| pagrindinio ugdymo | 14 | 2019 metais buvo 15 komplektų;2018 metais buvo 14 komplektų. |
| Vidutinis mokinių skaičius klasėje iš viso, iš jų: | 17,8 | 2019 metais buvo 17,3 mokiniai;2018 metais buvo 19,2 mokiniai. |
| priešmokyklinio ugdymo | 12 | 2019 metais buvo 7 mokiniai;2018 metais buvo 14 mokinių. |
| pradinio ugdymo | 17,4 | 2019 metais buvo 16,8 mokiniai;2018 metais buvo 19,1 mokiniai. |
| pagrindinio ugdymo | 19,3 | 2019 metais buvo 18,4 mokiniai;2018 metais buvo 19,8 mokiniai. |
| Mokinių su specialiaisiais porei-kiais skaičius bendrose klasėse | 30 | 2019 metais buvo 37 mokiniai;2018 metais buvo 40 mokinių. |
| Specialiųjų klasių skaičius | 2 | 2019 metais buvo 2 klasės;2018 metais buvo 2 klasės. |
| Vaikų skaičius specialiosiose klasėse | 15 | 2019 metais buvo 15 mokinių;2018 metais buvo 16 mokinių. |
| Mokinių su specialiaisiais ugdymosi poreikiais skaičius įstaigoje | 45 | 2019 metais buvo 52 mokiniai;2018metais buvo 56 mokiniai. |

Klasių komplektų skaičius 2020 metais Skuodo Bartuvos progimnazijoje sumažėjo todėl, kad Lenkimų skyriuje buvo suformuota tik viena jungtinė 1–2–3 pradinio ugdymo klasė, kurioje mokosi 9 mokiniai, ten taip pat nebuvo suformuota priešmokyklinio ugdymo grupė. Dalis mokinių yra ugdoma didelių ir labai didelių specialiųjų ugdymosi poreikių klasėse, kuriose yra 1, 2 ar tik 3 mokiniai, o yra skaičiuojamas kaip atskiras klasės komplektas.

3 lentelė. Informacija apie darbuotojų skaičių ir jų darbo užmokestį

|  |  |  |  |  |
| --- | --- | --- | --- | --- |
| Pareigybės pagal finansavimo šaltinius | Etatų skaičius 2020-09-01 | Darbuotojų skaičius2020-09-01 | Vidutinis mėnesio bruto darbo užmokestis eurais 2020-09-01 | Komentarai |
| Savivaldybės biudžeto lėšos | 32,75 | 45 | 23 602 |  |
| Ūkvedys | 1 | 1 | 1 046 |  |
| Raštinės vedėjas | 1 | 1 | 1 213 |  |
| Vyriausiasis specialistas | 1 | 1 | 1 614 |  |
| Mokytojo (auklėtojo) padėjėjas | 9 | 13 | 6 267 | 704 Eur – savivaldybės lėšos, 5 563€ – mokymo lėšos |
| Viešųjų pirkimų organizatorius | 0,25 | 1 | 214 |  |
| Inžinieriai  | 2,25 | 4 | 1 708 |  |
| Budėtojai | 1,5 | 2 | 910 |  |
| Vairuotojai | 1,25 | 2 | 961 | 598 Eur – specialios tikslinės dotacijos lėšos, 0,5 etato 363 Eur - Lenkimų skyriaus vairuotojas, savivaldybės lėšos |
| Valytojai | 8,75 | 10 | 5 311 |  |
| Darbininkai, kiemsargiai | 3,5 | 6 | 2 094 |  |
| Skalbėjas | 0,25 | 1 | 152 |  |
| Kūrikai  | 3 | 3 | 2 112 |  |
| Mokymo lėšos  | 51,06 | 59 | 75 915 |  |
| Direktorius | 1 | 1 | 2 323 |  |
| Direktoriaus pavaduotojas ugdymui | 2 | 2 | 3 562 |  |
| Mokytojas (1-8 klasės) | 40,81 | 45 | 60 625 |  |
| Priešmokyklinio ugdymo grupės mokytojas | 0,6 | 1 | 850 |  |
| Ikimokyklinio ugdymo grupės mokytojas | 1,25 | 1 | 1 762 |  |
| Bibliotekininkas | 1,5 | 2 | 1 549 |  |
| Socialinis pedagogas | 1,4 | 2 | 1 977 |  |
| Psichologas 1 | 1 | 1 | 1 599 |  |
| Specialusis pedagogas | 0,5 | 1 | 510 |  |
| Logopedas | 0,75 | 2 | 961 |  |
| Kompiuterijos inžinierius | 0,25 | 1 | 197 |  |
| Etatų (darbuotojų) skaičius, iš viso | 83,81 | 103 | 99 517 |  |

4 lentelė. Informacija apie darbuotojų kvalifikaciją

|  |  |  |
| --- | --- | --- |
| Kvalifikacinės kategorijos | Darbuotojų skaičius | Komentarai  |
| Iš viso  | Suteikta kvalifikacinė kategorija 2020 m. |
| Mokytojų kvalifikacinės kategorijos  | 57 | - | 2020 metais nebuvo atestuotas nei vienas mokytojas ar pagalbos mokiniui specialistas.2019 metais atestavosi 2 mokytojai ir pagalbos mokiniui specialistai;2018 metais atestavosi 1 mokytojas;2017 metais nesiatestavo niekas;2016 metais atestavosi 1 mokytojas. |
| Mokytojas  | 9 | - | 2019 metais buvo 7 mokytojai;2018 metais buvo 3 mokytojai. |
| Vyresnysis mokytojas  | 16 | - | 2019 metais buvo 18 vyresniųjų mokytojų;2018 metais buvo 14 vyresniųjų mokytojų. |
| Mokytojas metodininkas | 30 | - | 2019 metais buvo 31 mokytojas metodininkas;2018 metais buvo 31 mokytojas metodininkas. |
| Pagalbos mokiniui specialistų kvalifikacinės kategorijos | 2 | - | 2020 metais nebuvo atestuotas nei vienas pagalbos mokiniui specialistas;2019 metais atestavosi 1 pagalbos mokiniui specialistas. |
| Vyresnysis socialinis pedagogas | 1 | - | Socialinis pedagogas teikia pagalbą 1-3 klasių mokiniams. |
| Socialinis pedagogas ekspertas | 1 | - | Socialinis pedagogas teikia pagalbą 4-8 klasių mokiniams. |

5 lentelė. Informacija apie mokinių neformalųjį švietimą

|  |  |  |
| --- | --- | --- |
| Kriterijai  | 2020-09-01 | Pokytis per metus lyginant su 2019-09-01 |
| Neformaliojo švietimo būrelių skaičius | 41 | 2019 metais buvo 48 neformaliojo švietimo būreliai;2018 metais buvo 56 neformaliojo švietimo būreliai. |
| Neformaliojo švietimo užsiėmimų trukmė per savaitę, val.  | 51 | 2019 metais trukmė per savaitę buvo 56 val.;2018 metais trukmė per savaitę buvo 50 val.;2017 metais trukmė per savaitę buvo 51 val.;2016 metais trukmė per savaitę buvo 63,49 val. |
| Mokinių, lankančių neformaliojo švietimo užsiėmimus, skaičius | 437 | 2019 metais buvo 440 mokinių;2018 metais buvo 440 mokinių;2017 metais buvo 441 mokinys;2016 metais buvo 594 mokiniai. |
| Vidutinis mokinių skaičius būrelyje | 17 | 2019 metais buvo 17,8; 2018 metais buvo 16;2017 metais buvo 16,8; 2016 metais buvo 17;2015 metais buvo 16. |
| Darbo užmokesčio fondo dalis, tenkanti neformaliajam švietimui (Eur) | Buhalterijoje nėra atskiros informacijos (yra bendrame mokos fonde) | 2019 metais buvo 4 840,00 Eur;2018 metais buvo 5 060,00 Eur;2017 metais buvo 3,8 %; 2016 metais buvo 4 %; 2015 metais buvo 4 %. |

6 lentelė. Informacija apie atliktą patalpų ir inventoriaus remontą

|  |  |  |  |
| --- | --- | --- | --- |
| Remontuota patalpa, inventorius | Remonto darbų aprašymas | Išlaidos, tūkst. Eur | Finansavimo šaltinis |
| Elektros instaliacijos remontas  | Sutvarkyta pagrindinė elektros skydinė, pakeisti seni, nebetinkami naudoti elektros skydeliai pastato koridoriuose. Progimnazijos Lenkimų skyriuje dar papildomai pakeistas sugedęs šaltojo rotoriaus siurblys | 4 396,00  | Savivaldybės lėšos |
| Interneto tinklo remontas pastato viduje | Sutvarkyta instaliacija  | 484,00  | Savivaldybės lėšos |
| Progimnazijos muziejaus patalpos atnaujinimas, vienos klasės grindų remontas 2 aukšte, koridorių ir kabinetų sienų perdažymas 1 ir 2 aukštuose | Progimnazijos muziejuje padarytos sienų pertvaros, jos perdažytos, koridoriuose ir kabinetuose užglaistytos skylės sienose, perdažytos | 1000  | Savivaldybės lėšos |
| Automobilių remontas | Atliktas elektronikos gedimų remontas ir kiti įvairūs gedimų taisymai (mokyklinis autobusas ir lengvasis automobilis) | 2000,00  | Savivaldybės lėšos |
| Naujų durų ir staktų sumontavimas specialiųjų ugdymosi poreikių turinčių mokinių klasėse bei 4 klasių mokomuosiuose kabinetuose 1 aukšte | Senos durys pakeistos naujomis 6 durimis 6 klasėse ir mokomuosiuose kabinetuose | 2941,61  | Savivaldybės lėšos |

7 lentelė. Informacija apie mokinių pavėžėjimą

|  |  |  |
| --- | --- | --- |
| Rodikliai | Reikšmė2020-09-01 | Komentaras |
| Mokyklinių autobusų skaičius  | 1 | Autobusas gautas 2018 metais, juo į progimnaziją rytais ir po pietų į namus kiekvieną darbo dieną yra vežiojami didelių ir labai didelių specialiųjų ugdymo(si) poreikių turintys vaikai. Pirmadieniais–penktadieniais po pamokų į namus juo taip pat yra vežami mokiniai į Lenkimų, Luknių, Kulų, Narvydžių bei abiejų Rūšupių kaimus. |
| Pavėžėjimo paslauga mokykliniais autobusais besinaudojančių mokinių skaičius | 80 | 2019 metais pavėžėjimo paslauga naudojosi 39 mokiniai;2018 metais pavėžėjimo paslauga naudojosi 40 mokinių. |
| Maršrutų skaičius per dieną | Pirmadieniais–ketvirtadieniais – 3 maršrutai, Penktadieniais – 4 maršrutai | 2019 metais pirmadieniais–ketvirtadieniais – 2 maršrutai; penktadieniais – 4 maršrutai. |
| Bendra rida per dieną, km | Pirmadieniais–ketvirtadieniais – 234 km, penktadieniais – 260 km,per savaitę – 1 196 km  | 2019 metais buvo: *Bartuvos progimnazija:* Pirmadieniais–penktadieniais 940 km (po 188 km). Penktadieniais papildomai 39 km. Iš viso per savaitę – 979 km. Vežant tik specialiųjų poreikių klasių vaikus: pirmadieniais–penktadieniais – 910 km.*Lenkimų skyrius:* Per dieną – 76 km. Iš viso per savaitę – 380 km. 2018 metais buvo: pirmadieniais–ketvirtadieniais – 188 km; penktadieniais – 225 km. |
| Pavėžėjimo paslauga maršrutiniais autobusais besinaudojančiųjų mokinių skaičius | 111 | 2019 metais buvo 113 mokinių;2018 metais buvo 105 mokiniai. |

8 lentelė. Informacija apie panaudotus asignavimus

|  |  |  |
| --- | --- | --- |
| Rodikliai  | Panaudota, tūkst. Eur | Komentarai  |
| Iš viso  | Išlaidoms  | iš jų, DU | Turtui |
| Savivaldybės biudžeto lėšos  | 309,4 | 78,2 | 230,3 | 0,9 |  |
| Mokymo lėšos  | 977,9 | 37,9 | 940,0 | - |  |
| Valstybės biudžeto lėšos  | 30,1 | 24,0 | 6,1 | - |  |
| Pajamos už suteiktas paslaugas  | 4,2 | 4,2 | - | - |  |
| Projektinės veiklos lėšos | 10,0 | 10,0 | - | - |  |
| Kitos pajamos (1,2 % GPM, gauta labdara ir pan.) | 1,7 | 1,7 | - | - |  |
| Iš viso | 1 333,3 | 156,0 | 1 176,4 | 0,9 |  |
| Kreditorinis įsiskolinimas2020-12-31, iš viso, € | 3 730 | 3730 | - | - |  |

9 lentelė. Išvestiniai rodikliai

|  |  |  |
| --- | --- | --- |
| Rodikliai  | 2020 m. | Komentarai  |
| Išlaidos, tenkančios vienam mokiniui/vaikui, iš viso, Eur | 1 291 203 Eur/ 2 269,24 Eur 1 mokiniui |  |
| iš jų, savivaldybės biudžeto lėšos | 313 290 Eur/ 550,59 Eur 1 mokiniui |  |
| mokymo lėšos | 977 913 Eur/ 1 718,65 Eur 1 mokiniui |  |
| Išlaidos, tenkančios vienai klasei/grupei, iš viso, Eur | 1 291 203 Eur/ 40 350,09 Eur 1 klasei |  |
| iš jų, savivaldybės biudžeto lėšos | 313 290 Eur/ 9 790,31 Eur 1 klasei |  |
| mokymo lėšos | 977 913 Eur/ 30 559,78 Eur 1 klasei |  |
| Vienam mokytojui tenka mokinių | 11,15 |  |
| Ugdymo įstaigos bendrasis plotas, tenkantis vienam mokiniui, m2 | 11,36 m2 |  |
| Valomas plotas, m2/1 valytojai | 809,59 m2 |  |
| Prižiūrimas plotas, m2/1 kiemsargiui | 3,4222 m2 |  |
| Darbo užmokesčio fondo pokytis, lyginant su ankstesniais metais, % | 1 176 400 Eur  | 2019 metais lentelė nebuvo pildyta |

**III SKYRIUS**

**STRATEGINIŲ TIKSLŲ ĮGYVENDINIMAS**

|  |
| --- |
| 1 strateginis tikslas – užtikrinti aukštą teikiamų paslaugų kokybę ir prieinamumą |
| Tikslas – užtikrinti kokybišką ugdymo programų vykdymą ir prieinamumą |
| 10 lentelė. Tikslą įgyvendinančios programos patvirtintų asignavimų panaudojimas

|  |  |  |
| --- | --- | --- |
| Progra-mos kodas | Programos pavadinimas | Asignavimų panaudojimas (tūkst. Eur)  |
| Asignavimų planas | Patikslintas asignavimų planas | Panaudotaasignavimų | Panaudota asignavimų (proc.) |
| 1 | 2 | 3 | 4 | 5 | 6 |
| 1.1.1.2. | Ugdymo proceso organizavimas ir vykdymas pagrindinėse mokyklose ir progimnazijose | 1 291,6 | 1 337,5 | 1 331,4 | 99,5 |
| Iš jų ES ir kita tarptautinė finansinė parama | - | - | 0,8  | - |

 |
| ES ir kita tarptautinė finansinė parama (0,8 tūkst. Eur) buvo gauta vykdant Erasmus+ tarpmokyklinių strateginių partnerysčių projektą „Būkim išmanūs“. Kiti projektai nebuvo vykdomi dėl paskelbto karantino, o ir minėtas projektas turėjo būti užbaigtas dar 2020 metais, bet, neįvykdžius visų numatytų veiklų bei pažintinių vizitų, jo vykdymo terminai buvo pratęsti iki 2021 metų pavasario.1 grafikas. Pritraukta labdaros-paramos lėšų, tūkst. EurTokie rezultato vertinimo kriterijai nebuvo planuojami iki 2019 m. įskaitytinai, todėl grafike prie 2017 m., 2018 m., 2019 m. plano yra surašyti nuliai, o prie fakto įrašyta, kiek realiai buvo pritraukta labdaros-paramos lėšų. 2020 metais lėšų pritraukta mažiau, nes buvo sumažintas surenkamų lėšų procentas nuo 2 proc. iki 1,2 proc. nuo gyventojų pajamų mokesčio.2 grafikas. Pagrindiniu ir aukštesniu lygiu besimokančių mokinių dalis, proc.Tokie rezultato vertinimo kriterijai apie pagrindiniu lygiu besimokančius mokinius nebuvo planuojami iki 2018 m. įskaitytinai, todėl grafike prie 2017 m., 2018 m. plano yra surašyti nuliai, o prie fakto įrašyta, koks realus buvo tokių mokinių procentas. Iki 2018 metų kaip rezultato vertinimo kriterijus buvo naudojama kokybiškai besimokančių mokinių dalis, procentais. 2020 metais gerai ir labai gerai besimokančių mokinių skaičius padidėjo beveik 1 procentu.Planuojama, kad 2021 metais mokinių, besimokančių pagrindiniu ir aukštesniu lygiu, procentas dar padidės, kils mokinių ugdymo(si) kokybė.  |

**IV SKYRIUS**

**PAPILDOMA INFORMACIJA**

11 lentelė. Informacija apie mokinių pasiekimus ir lankomumą

|  |  |  |
| --- | --- | --- |
| Kriterijai  | 2020 m. | Komentarai  |
| Mokinių metinis pažangumas, % | 97,48 % | 2019 metais buvo 96,15 %;2018 metais buvo 97,35 %. |
| Pagrindiniu ir aukštesniu lygiu besimokančių mokinių dalis, % | 55,7 % | 2019 metais buvo 54,88 %;2018 metais buvo 46,7 %. |
| Praleistų pamokų, tenkančių 1 mokiniui per metus, skaičius, iš viso | 45,1 | 2019 metais buvo 82;2018 metais buvo 74. |
| iš jų, nepateisintų | 2,1 | 2019 metais buvo 4;2018 metais buvo 7. |
| Mokinių, dalyvavusių/laimėjusių įvairiuose rajoniniuose renginiuose skaičius  | 154/37 | 2019 metais buvo 233/66;2018 metais buvo 226/81. |
| Mokinių, dalyvavusių/laimėjusių įvairiuose regiono, šalies renginiuose skaičius | 25/8 | 2019 metais buvo 84/7;2018 metais buvo 52/12. |
| Mokinių, dalyvavusių/laimėjusių įvairiuose tarptautiniuose renginiuose skaičius | 106/5 | 2019 metais buvo 62/4;2018 metais buvo 75/4. |
| Vidutinis savaitinis vieno mokinio pamokų skaičius (be neformaliojo švietimo): | 25,8 | 2019 metais buvo 25,73;2018 metais buvo 25,8. |
| pradinėse klasėse | 23,15 | 2019 metais buvo 21,23;2018 metais buvo 23. |
| pagrindinio ugdymo programos klasėse | 28,45 | 2019 metais buvo 28,72;2018 metais buvo 28,7. |

Visiems pradinio ugdymo ir pagrindinio ugdymo klasių mokiniams buvo skirta konsultacinė valanda ugdymosi spragoms įveikti bei pagilinti ir papildyti turimas žinias tiems mokiniams, kurie yra labiau žingeidūs. 5–8 klasių mokiniams buvo skirtos 8 valandos pagrindinių mokomųjų dalykų moduliams.

Rajono, regiono ir šalies olimpiadose ir konkursuose 2020 metais dalyvavo žymiai mažiau mokinių, nes buvo paskelbtas karantinas ir ugdymas buvo organizuojamas nuotoliniu būdu.

Praleistų ir nepateisintų pamokų buvo fiksuota mažiau, nes buvo organizuotas nuotolinis ugdymas ir mokiniai pamokose dalyvavo būdami namuose. Nuo 2019 metų rugsėjo mėnesio gydymo įstaigos nebeišduoda ligos pažymėjimų dėl mokinių praleistų pamokų, bet tai nepadarė didelio statistinio skirtumo vedant praleistų pamokų apskaitos suvestines. Praleistas pamokas pateisina mokinių tėvai. Mokinių lankomumui gerinti buvo organizuojamos psichologės, socialinių pedagogių nuolatinės konsultacijos, Vaiko gerovės komisijos posėdžiai, bendradarbiauta su socialiniais partneriais, karantino laikotarpiu mokiniai, kurie turėjo ugdymosi sunkumų, buvo kviečiami į progimnaziją, kur buvo mokytojo padėjėjo prižiūrimi ir galėjo ugdytis nuotoliniu būdu.

12 lentelė. Informacija apie projektinę veiklą

|  |  |  |  |
| --- | --- | --- | --- |
| Kriterijai  | 2020 m.(skaičius) | Vertė, Eur | Komentarai |
| Įgyvendinta SB lėšomis finansuotų projektų  | 3 | 3 930 | 2020 metais įgyvendintos vaikų socializacijos programos (projektai):„Mes – bendruomenė“;„Atradimų kelionė laiko erdvėse“;„Kuriančioji meilė“;2019 metais buvo įgyvendinti 5 projektai, kurių vertė 4 840 Eur. |
| Įgyvendinta VB ir įvairių fondų lėšomis finansuotų projektų | 4 | 10 000 | 2020 m.: Erasmus+ projektas „Būkim išmanūs“; Projektas „Bendrojo ugdymo turinio ir organizavimo modelių sukūrimas ir išbandymas bendrajame ugdyme“, dalyvauja 3–4 klasių mokytojos; „Ateitininkų tapatybė“;„Ateitį kuriame kartu“. |
| Projektinėje veikloje dalyvavusių mokinių skaičius  | 869 | - | 2020 metais tie patys mokiniai dalyvavo keliuose projektuose:„Atradimų kelionė laiko erdvėse“ – 390;„Mes – bendruomenė“ – 139 (iš jų – 14 specialiųjų klasių mokiniai);„Kuriančioji meilė“ – 60;„Ateitį kuriame kartu“ – 90;„Ateitininkų tapatybė“ – 170;Erasmus+ – 20. 2019 metais dalyvavo 643 mokiniai;2018 metais dalyvavo 806 mokiniai;2017 metais dalyvavo 963 mokiniai;2016 metais dalyvavo 1 247 mokiniai;2015 metais dalyvavo 936 mokiniai. |
| Iš viso: | - | 13 930 | 2019 metais vertė buvo 20 300,56 Eur;2018 metais vertė buvo 20 486,18 Eur;2017 metais vertė buvo 19 860 Eur;2016 metais vertė buvo 12 797,91 Eur;2015 metais vertė buvo 11 600 Eur. |

Erasmus+ projekto veiklose dalyvaujantys mokiniai ir mokytojai 2020 metais bendravo virtualiu būdu, stiprėjo mokinių komunikavimo užsienio kalba, mokėjimo mokytis ir socialinės kompetencijų lygis. Buvo sudarytos sąlygos kiekvieno dalyvio aktyviai saviraiškai. Buvo organizuojamos šių socializacijos projektų veiklos – „Ateitininkų tapatybė“, „Kuriančioji meilė“, „Mes – bendruomenė“, „Atradimų kelionė laiko erdvėse“, „Ateitį kuriame kartu“, mokiniai dalyvavo vasaros stovyklos renginiuose.

\_\_\_\_\_\_\_\_\_\_\_\_\_\_\_\_\_\_\_\_

Virginijus Jokšas, tel. (8 440) 73 271

Skuodo Bartuvos progimnazijos

2020 metų veiklos ataskaitos priedas

**VERTINIMO KRITERIJŲ ĮGYVENDINIMO ANALIZĖ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Strateginio tikslo kodas | Programos kodas | Programos tikslo kodas | Uždavinio kodas | Vertinimo kriterijus | Vertinimo kriterijaus kodas  | Faktiniai duomenys | 2020 m. planas(švietimo įstaigos) | Įvykdymasproc. |
| 2018 m. | 2019 m.  | 2020 m.  |
| 1 | 1 | 1 |  | Patenkintų prašymų priimti į ikimokyklinio ugdymo įstaigas dalis, proc. | R-1-1-1 | - | 100 | 100 | 100 | 100 |
| 1 | 1 | 1 |  | Pagrindiniu ir aukštesniu lygiu besimokančių mokinių dalis, proc.  | R-1-1-2 | 46,7 | 54,9 | 55,7 | 56 | 99,5 |
| 1 | 1 | 1 |  | Vaikų, dalyvaujančių neformaliojo švietimo programose, skaičius | R-1-1-3 | 440 | 440 | 437 | 430 | 101,6 |
| 1 | 1 | 1 |  | Ikimokykliniame ir priešmokykliniame ugdyme dalyvaujančių 3–5 metų vaikų skaičius | R-1-1-4 | 0 | 11 | 8 | 7 | 87,5 |
| 1 | 1 | 1 |  | Vienai sąlyginei mokytojo pareigybei tenkančių mokinių skaičius bendrojo ugdymo mokyklose | R-1-1-5 | 11,6 | 12,3 | 11,2 | 12 | 93,3 |
| 1 | 1 | 1 |  | Bendrojo ugdymo mokyklų 1–8 klasių komplektų, kurie yra jungtiniai, dalis (proc.) | R-1-1-6 | 0 | 3,8 | 4 | 4 | 100 |
| 1 | 1 | 1 |  | Bendrojo ugdymo mokyklų klasių komplektų, kuriuose yra mažiau kaip 8 mokiniai, dalis (proc.) | R-1-1-7 | 0 | 3,8 | 0 | 0 | 100 |
| 1 | 1 | 1 |  | 2020 m. naujai komplektuojamų bendrojo ugdymo mokyklų bendrosios paskirties 1 klasių komplektų, kuriuose yra ne daugiau kaip 24 mokiniai, dalis (proc.) | R-1-1-10 | 100 | 100 | 100 | 100 | 100 |
| 1 | 1 | 1 |  | 2020 m. naujai komplektuojamų bendrojo ugdymo mokyklų bendrosios paskirties 5, 9 (I gimnazijos), III gimnazijos klasių komplektų, kuriuose yra ne daugiau kaip 30 mokinių, dalis (proc.) | R-1-1-11 | 100 | 100 | 100 | 100 | 100 |
| 1 | 1 | 2 |   | Pagalbos mokiniui specialistų skaičiaus pokytis, vnt. | R-1-2-1 | 0 | 0 | 0 | 0 | 100 |
| 1 | 1 | 2 |  | Įgyvendintų higienos specialistų rekomendacijų dalis, proc.  | R-1-2-2 | 0 | 0 | 0 | 0 | 100 |
| 1 | 1 | 3 |  | Pritraukta labdaros – paramos lėšų, tūkst. Eur | R-1-3-1 | 1600 | 2100 | 1715 | 1500 | 114,3 |